《宿水转寺》
宋代·冯山

殿阁逢僧刹，烟岚泻路隅。径深群柏老，溪转一峰孤。

已到身犹耸，才閒气便苏。岩禽知客意，临晓解相呼。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。